CELEX: E2020P0006
Language: ro
Date: 2020-05-28 00:00:00
Title: Cerere de aviz consultativ adresată Curții de Justiție a AELS de către Beschwerdekommission der Finanzmarktaufsicht la 28 mai 2020 în cauza Pintail AG/Finanzmarktaufsicht (Cauza E-6/20) 2020/C 316/08

24.9.2020   
            
            
               RO
            
            
               Jurnalul Oficial al Uniunii Europene
            
            
               C 316/9
            
         
      Cerere de aviz consultativ adresată Curții de Justiție a AELS de către Beschwerdekommission der Finanzmarktaufsicht la 28 mai 2020 în cauza Pintail AG/Finanzmarktaufsicht
      (Cauza E-6/20)
      (2020/C 316/08)
      La data de 28 mai 2020, Beschwerdekommission der Finanzmarktaufsicht (Autoritatea de supraveghere a pieței financiare) a adresat Curții de Justiție a AELS o cerere de aviz consultativ în cauza Pintail AG/Finanzmarktaufsicht, înregistrată la grefa Curții de Justiție la data de 2 iunie 2020, cu privire la următoarele întrebări:
      
                  1.
               
               
                  Trebuie considerați termenii „activitate” și „activitate comercială”, astfel cum sunt utilizați în Directivele 2009/110/CE și 2007/64/CE [respectiv (UE) 2015/2366], ca fiind sinonimi? Dacă nu, care este diferența dintre ei?
               
            
                  2.
               
               
                  Trebuie ca „activitatea” sau „activitatea comercială” a unei instituții emitente de monedă electronică autorizată în sensul Directivei 2009/110/CE să fie înțelese ca referindu-se la emiterea de monedă electronică, oferirea de emitere de monedă electronică sau cel puțin la activitățile unei instituții emitente de monedă electronică care fac obiectul unei autorizări (interpretare strictă) sau este o activitate comercială suficient de concretă deja suficientă, de exemplu, desfășurarea altor activități comerciale, astfel cum se prevede la articolul 6 alineatul (1) litera (e) din Directiva 2009/110/CE, în măsura în care activitatea respectivă are ca obiectiv, în mod real și în conformitate cu criterii obiective, emiterea de monedă electronică într-o măsură care nu este complet insignifiantă (interpretare largă)? În cazul în care este necesară o interpretare largă: care este diferența dintre o activitate comercială de acest tip și activitățile pur pregătitoare?
               
            
                  3.
               
               
                  Ce criterii trebuie utilizate pentru a interpreta termenul „încetează să mai exercite o activitate” prevăzut la articolul 12 alineatul (1) litera (a) din Directiva 2007/64/CE [respectiv articolul 13 alineatul (1) litera (a) din Directiva (UE) 2015/2366]?
               
            
                  4.
               
               
                  Este relevant în contextul acestei interpretări dacă statul membru a pus în aplicare articolul 12 alineatul (1) litera (a) din Directiva 2007/64/CE [respectiv articolul 13 alineatul (1) litera (a) din Directiva (UE) 2015/2366] în sensul că, după 6 luni de inactivitate, autorizația este retrasă printr-o acțiune activă din partea autorităților sau în sensul că autorizația devine caducă în virtutea legii (ex lege), iar autoritatea nu face decât să constate acest lucru ulterior?